Sanzaar gee Saru 48 uur om te besluit | Netwerk24
Gaan die regering probeer om aan pensioenfondse voor te skryf waarin hulle mag belê? Kenners verskil - maar die ekonoom Dawie Roodt is baie agterdogtig.
Deur Sportredaksie 14 Oktober 2020 11:18
Sal Siya Kolisi se Bokke gereed wees om oor minder as 'n maand die Poemas in die Rugbykampioenskap te pak? Foto: Gallo Images
'n Verdere 48 uur van onsekerheid.
Die Suid-Afrikaanse Rugbyunie (Saru) het Dinsdag 'n spertyd van 48 uur gekry om sy reëlings vir die Springbokke se deelname aan vanjaar se Rugbykampioenskap in Australië te finaliseer.
Die beheerliggaam Sanzaar het in 'n verklaring gesê die uitvoerende hoofde van sy lidlande het op 'n telekonferensie ingestem dat Saru meer tyd kry om sy gesprekke met "interne rolspelers" te finaliseer.
Dit volg nadat Saru Saterdag in 'n verklaring aangedui het hy moet nog oor verskeie hekkies kom voordat die wêreldkampioen na Australië kan vlieg.
Sanzaar sê dié vergunning sal die Springbokke se beplande vlug vertraag en daar sal in die komende dae 'n aankondiging gedoen word.
Die Rugbykampioenskap, wat vanjaar weens die Covid-19-pandemie in Australië gespeel word, begin op 31 Oktober met 'n toets tussen die Wallabies en die All Blacks. Dit vorm ook deel van die huidige Bledisloebeker-reeks tussen die lande.